Korporatsioon Vironia 1900–2000

Korporatsioon Vironia 1900–2000

Table of Contents
1. [TRÜK=100%] Üle Põhjamere: Suurbritannia Koondise Areng ja Lõpp Toimetus	000

Chapter 1. [TRÜK=100%] Üle Põhjamere: Suurbritannia Koondise Areng ja Lõpp Toimetus
Alljärgnev on alb2000 toimkonna selle peatüki planeerimise märkmestik. Seda märkmestikku summutatakse kilede valmistamise ajal. (The following is alb2000 editorial-team planning material. This material will be suppressed when alb2000 goes to press.) 
KVALITEEDIKONTROLLID: 
!_{tkarmo} kontrolligu allikate vastu 

MUREPUNKTID:
!_kontrollida keelt  
Ülaltoodu on alb2000 toimkonna selle peatüki planeerimise märkmestik. Seda märkmestikku summutatakse kilede valmistamise ajal. (The foregoing is alb2000 editorial-team planning material. This material will be suppressed when alb2000 goes to press.) 
Londoni viroonlaste esimene kokkutulek, umbes seitsme liikmega, toimus aastapäeval 1947. a. vil! dr. V. Raua korteris. Järgmine suur aastapäeva pühitsemine toimus alles 1949. a., vil! J. Jaansoni korteris. Sel puhul tuldi kokku ka perekonnaliikmetega, umbes kakskümmend inimest, koguni viieteistkümneks tunniks.
1949. a. asutati Vironia London koondis, kusjuures esimeheks sai vil! V. Raud, abiesimeheks vil! J. Jaanson ja kirjatoimetajaks vil! E. Sihver. 
1950. a. tähistati Vironia poolsajandi juubelit vil! Raua korteris. Külaliste hulka kuulusid poola korp! Arkonia vil! kindral W. Anders, EÜS-i vil! August Torma (Eesti Vabariigi esindaja läbi mõnekümne aasta Queen’s Gate’i saatkonnamajas) ja korp! Rotalia vil! kindral A. Lossman.
Sellest ajast saadik peeti aastapäevi vaheldumisi vil! Raua ja vil! Jaansoni korterites.
Vil! Raud oli enne sõda kuulunud August Torma alluvate hulka. Külma sõja aegne Eesti Vabariigi peakonsulaat New Yorgis määras vil! Raua abiks Kaarel Robert Pustale, kusjuures oli ette nähtud, et Pusta kaitseks eestlaste huve Pariisis, Raud aga Madriidis. Kujunes välja olukord, kus alguses nii Pusta kui ka Raud olid Madriidis koostöös, pärastpoole Raud oli mõneks aastaks Madriidis nominaalselt ERKÜ, lõviosalt aga USA Luure Keskvalitsuse poolt finantseeritud kommunismivastase ringhäälingus koos vil! dr. Leo Kuusega. See Radio Nacional de España ringhäälinguettevõte (lühilainesaated, kava umbes 20 minutit päevas, kordussaadetega; teada, et kuuldud ka Eestis) vist lõppes kunagi 1960. a. ümber. Täielikumaid andmeid tollest huvitavast hetkest Eesti vabadusvõitluses, mis aga ei kuulu otseselt praeguse, Vironia Londoni koondise, teema juurde, on talletatud Lakewood, New Jersey eesti arhiivi vil! Kuuse poolt.
1954. a. sügisel võttis London vastu lihtliikmena P. K. Selteri, Eesti Vabariigi viimase rahuaegse välisministri vil! K. Selteri poja. P. K. Selter aga, nagu tema isa, elase hiljem Genfis ja töötas pärast ka vil! Albert Tattari ärinduslikus koosseisus Venetsueelas.
Tähiseks Vironia veel kaugemast minevikust võis Londoni koondis pidada oma liiget vil! Georg Ipsbergi, vil! Karl Ipsbergi poega. Vil! Georg Ipsberg oli majaomanik Cardiffis, Wales’is, ja teenis teatud aega laevastjuuardina Lõuna-Atlandil.
Kanadas mäletatakse eriti eredalt üht kadunud Londoni koondise liiget, rahuaegse Eesti kunstsarvetööstuse rajajat, pärastist Iiri Vabariigi valitsuse nõuandjat vil! Oskar Kersonit (c. 1910/II). Vil! Kerson tuli Torontosse juubelipidustustele umbes üheksakümneaastaselt ja olles istunud noorematega neli-viis tundi peale keskööd, pälvis üldist heakskiitu enda valmisseadmisega varahommikuseks kalapüügiks.
Umbes 1970. a. võtsid Suurbritannias asuvad viroonlased vastu Saksamaa koondise ettepaneku, et Londoni koondisesse kuuluvad viroonlased (kas Suurbritannia piirides või kaugemal) Saksamaa koondisega liituksid.